《田家即事》
清代·宋书升

春林带残照，归鸦黑似漆。田家风味清，家人聚其室。

共为生计谋，絮语何琐悉。今年较去年，惊蛰先五日。

明日早烧菑，种我三亩秫。小儿方能言，牵衣还捉膝。

笑语阿爷看，屋角犁星出。

作者简介：山东潍县人，字晋之。光绪十八年进士，改庶吉士。里居十年，殚心经术。《易》、《书》、《诗》均有撰述，尤精历算之学。